钦定古今图书集成/明伦汇编/闺媛典/第092卷 > 吴化妻叶氏
## 钦定古今图书集成/明伦汇编/闺媛典/第092卷 > 吴化妻叶氏

按《处州府志》：“叶氏，太学生吴化妻。性沉默端重，好读
书尢，喜评骘《列女传》。每至节义事，辄三复不忍置。年
十四，适吴夫肄业南雍，值姑病，躬调汤药，极劳瘁。比
夫归，得羸疾，乃旦暮祈天，叩头出血，愿以身代。夫疾
革，遗嘱曰：‘吾死，汝善择所适，毋徒自苦’。泣而应曰：‘是
何言哉！设不幸，当以身殉君耳’。夫殁，哀恸擗踊，绝而”
复苏。自经求死，家人严守之。遂绝饮食七日，放声一
恸，呕血而殒，时年二十。